1. **URA:**

**Preberi razlago prislovov in jo primerjaj s svojimi zapiski v zvezku. Dopiši, če česa nimaš in se nauči.**

**Ko končaš pojdi v svoj DZ na Liveworksheets in reši moder učni list – IRREGULAR VERBS.**

**Ne pozabi se prijaviti s svojim uporabniškim imenom in geslom.**

**UPORABA prislovov »STILL«, »YET«, »ALREADY« in »JUST«**

Zgoraj omenjene prislove pogosto uporabljamo s časom **PRESENT PERFECT**. Poglejmo si spodnje štiri povedi, ki vsebujejo omenjene prislove.

*It’s noon and he* ***still*** *hasn't eaten breakfast.*

*She has bought a new mobile phone and she is* ***already*** *bored with it.*

*Has the concert finished* ***ye****t?*

*I’ve* ***just*** *called her.*

**STILL (še vedno)** pomeni, da se nekaj nadaljuje iz preteklosti v sedanjost oziroma da se nadaljuje dlje, kot smo to pričakovali.

*You* ***still*** *haven't cleaned the bath.*

**STILL uporabljamo v nikalni povedi. Stoji PRED nikalnico (haven't, hasn't), takoj za osebo.**

**ALREADY (že)** pomeni, da se je nekaj zgodilo prej, preden smo to pričakovali.

*She has* ***already*** *left. She didn’t want to wait for you.*

*Have you* ***already*** *done your homework?*

**ALRAEDY uporabljamo v trdilnih in vprašalnih povedih.**

**V trdilni povedi stoji takoj ZA pomožni glagolom HAVE ali HAS oz. pred glagolom.**

**V vprašalni povedi stoji takoj ZA osebo, oz. pred glagolom-preteklim deležnikom.**

**YET (še ne)** pomeni, da pričakujemo, da se bo nekaj zgodilo oziroma ga uporabimo, da povemo, da se nekaj še ni zgodilo.

*He hasn’t woken up****yet.***
*Has Susan ironed the shirts****yet?***

 **YET uporabljamo v vprašalnih in nikalnih povedih, nahaja se NA KONCU POVEDI.**

**JUST (pravkar)** pomeni, da se je nekaj nedavno tega zgodilo.

*Tom has* ***just*** *arrived.*

**JUST uporabljamo v trdilnih povedih. Stoji MED pomožnim glagolom HAVE ali HAS in PRETEKLIM DELEŽNIKOM (glagol v 3. obliki ali / ed).**

1. **URA:**

**V svojem DZ na Liveworksheets reši preostale štiri učne liste - ne pozabi se prijaviti s svojim uporabniškim imenom in geslom.**

**Uspešen teden ti želim,**

**Betka Mahnič**